ไฟแนนซ์ทูเดย์
...จับตามาตรการชุดกระตุ้นเศรษฐกิจที่รัฐบาล พล.อ.ประยุทธ์ จันทร์โอชา นายกฯ แก้มยุ้ย ขวัญใจวัยรุ่นอย่าง ช.ชดา จะประกาศออกมา ไม่รู้ว่างานนี้นายกฯ บิ๊กตู่ จะมาเกาะโพเดียมแถลงเอง หรือมอบหมายให้เดี่ยวมือหนึ่ง ม.ร.ว.ปรีดิยาธร เทวกุล รองนายกฯ เศรษฐกิจ เป็นผู้แถลง เรื่องใครจะออกมาสื่อสารกับประชาชนนั้น เป็นเรื่องสำคัญ เพราะมีผลต่อคะแนนนิยมของประชาชนนะเออ
29 ก.ย. 2557

...จับตามาตรการชุดกระตุ้นเศรษฐกิจที่รัฐบาล พล.อ.ประยุทธ์ จันทร์โอชา นายกฯ แก้มยุ้ย ขวัญใจวัยรุ่นอย่าง ช.ชดา จะประกาศออกมา ไม่รู้ว่างานนี้นายกฯ บิ๊กตู่ จะมาเกาะโพเดียมแถลงเอง หรือมอบหมายให้เดี่ยวมือหนึ่ง ม.ร.ว.ปรีดิยาธร เทวกุล รองนายกฯ เศรษฐกิจ เป็นผู้แถลง เรื่องใครจะออกมาสื่อสารกับประชาชนนั้น เป็นเรื่องสำคัญ เพราะมีผลต่อคะแนนนิยมของประชาชนนะเออ
..มาตรการที่แพลมออกมาบ้าง ดูแล้วยังไม่เห็นว่าจะช่วยกระตุ้นเศรษฐกิจได้มากเท่าไหร่ เพราะพวกเราเหล่ารากหญ้านั้น ขณะนี้อุดมไปด้วยหนี้ มีเงินเมื่อไหร่ เจ้าหนี้จะตามมาตอมเหมือนแมลงวัน แล้วจะมีเงินมาหมุนเวียนในระบบเศรษฐกิจได้กี่มากน้อย 
..ไม่รู้ว่านี่เป็นทุกขลาภของท่านนายกฯ บิ๊กตู่หรือเปล่า เดี๋ยวนี้การรัฐประหารทำแล้วไม่ได้แก้แต่เรื่องความมั่นคงอย่างเดียว ต้องมาตามแก้ไขเรื่องปัญหาปากท้องประชาชนด้วย งานยากหนักขึ้นอีก 
rr..ยามนี้คนที่แฮปปี้ที่สุด เห็นจะเป็นที่ปรึกษากฎหมายและนักวางแผนการเงินที่มีเศรษฐีแห่ไปใช้บริการกันใหญ่ หลายคนนิยมให้ลูกค้าซื้อเพชรเม็ดใหญ่เป็นกะรัตขึ้นไปเก็บไว้ ซื้อทองคำ ซื้อประกัน คือซื้อของที่มีค่าที่ไม่อยู่ในข่ายต้องเสียภาษีมรดกแล้วก็ไปเช่าตู้เซฟของธนาคารเก็บไว้ รับรองปลอดภัยและไม่เสียภาษี 
..ยังลูกผีลูกคนสำหรับทีวีดิจิทัล ว่าธุรกิจยังจะไปได้อีกไหม หลังทุกรายขาดทุนหนัก ขายโฆษณาไม่ออก เพราะเอเยนซีระบุว่าวัดเรตติ้งไม่ได้ เจ้าหนี้ที่ปล่อยกู้ให้ก็ต้องระวัง ลูกค้ารายใหญ่เวลามีปัญหาค้างหนี้จะต้องตั้งเงินสำรองมากกว่าลูกหนี้รายย่อย ขนาดธนาคารกรุงเทพที่ว่าสบายที่สุดเพราะให้กู้หนักไปทางช่อง 3 ผู้บริหารก็ยังออกอาการเบื่อๆ เมื่อถามถึงพอร์ตเงินกู้ทีวีดิจิทัล
..เมื่อเที่ยงคืนวันที่ 27 ก.ย.ที่ผ่านมา ฝ่ายอาคารสถานที่เปลี่ยนป้ายเปลี่ยนสีบูธแลกเปลี่ยนเงินในสนามบินสุวรรณภูมิ จากสีน้ำเงินของธนาคารทหารไทย เป็นสีเขียวสดใสของกสิกรไทย ตามสัญญาใหม่ที่เช่าพื้นที่ ซึ่ง บุญทักษ์ หวังเจริญ ซีอีโอทหารไทย ยืนยันว่าไม่เสียดายที่เลือกไม่ต่อสัญญากับคิง เพาเวอร์ ทำให้แบงก์กสิกรไทยเข้าเสียบแทน 
สีสันอาจจะแปลกตาไปบ้าง แต่ก็อย่าแปลกใจ เพราะเขาเปลี่ยนผู้เช่า ส่วนสีม่วงของธนาคารไทยพาณิชย์ยังสะพัดทั่วสนามบินเหมือนเดิม